Lesbos (kunta)
Lesbos ( eli Δήμος Λέσβου, "Dímos Lésvou") on Kreikan kunta, joka sijaitsee Lesboksen alueyksikössä Pohjois-Egean saarten alueella. Kunnan pinta-ala on 1 632,8 neliökilometriä ja väkiluku 86 436 (vuonna 2011). Kunnan kuntakeskus on Mytilíni.
Pétra (Lesbos)
Pétran kylä sijaitsee Lesboksen pohjoisrannikolla noin neljä kilometriä Míthymnasta eli Mólyvoksesta etelään. Pétra oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Lesboksen kunnaksi yhdessä Agía Paraskevín, Agiásoksen, Géran, Eresós-Ántissan, Evergétoulaksen, Kallonín, Loutrópoli Thermíin, Mantamádoksen, Míthymnan, Mytilínin, Plomárin ja Polichnítoksen kanssa, jolloin se muuttui uuden kunnan kunnallisyksiköksi.